Eschberando odda Esperanto is ä Sprooch, abba onnerschd wies pälzische ned ä normali Sprooch, sunnern ä konschtruirti Sprooch unn Plonsprooch. Des heeßt sie hot sich ned zufällisch endwiggeld, sunnern wurd vunnem Keal erfunne. Diesah heeßt Ludwik Lejzer Zamenhof. Ea veaäffentlischtä im Joah 1887 ä Broschier midde Grundlooge vun derer Sprooch. Trotz ollem is Eschberando ä läbändischi Sprooch, welle sisch weidahendwiggeln dudd. Dea Zweck vumm Eschberando is ä Sprooch zu hawwe, die leecht zu erlerne iss unn das kee onneri Sprooch bevorzucht oddah benochteilischt werd. Heit due zwische 500.000 unn zwe Millione Lait uff der gonze Weld Eschberando babble, davunn en paar dausend als Muddahsprooch.